Man by hof aangekeer ná plaasaanval | Maroela Media
'n Beweerde plaasaanvaller is Dinsdag by die Pretoriase landdroshof in Gauteng in hegtenis geneem nadat hy in die hof verskyn het vir sy beweerde betrokkenheid by 'n afsonderlike saak.
Die polisie het inligting ontvang dat die 39-jarige buitelander, wat vermoedelik onder die verdagtes is wat 'n jong plaasbestuurder in Modimolle, Limpopo, aangeval het, in die hof gaan verskyn vir die besit van koperkabels. Duan Slingerland is tydens die aanval deur 'n venster gegooi.
Die verdagte het glo in die einste Toyota Fortuner by die hof opgedaag wat tydens die plaasaanval gebruik is en was uit op borgtog ten tyde van die voorval.
"Die verdagte is onmiddellik nadat hy in die hof verskyn het in hegtenis geneem," het brig. Motlafela Mojapelo, polisiewoordvoerder, gesê.
Maroela Media het vroeër berig dat Slingerland (19) op 18 September deur 'n venster gegooi is nadat vier gewapende mans op hom toegesak het. Die mans het die plaashuis geplunder en met sy motor op die vlug geslaan.
Volgens Mojapelo is Slingerland se motor 'n dag ná die aanval opgespoor toe 'n grootskaalse jaagtog tussen die polisie en die verdagtes uitgebreek het. Die mans het glo die motor agtergelaat en te voet gevlug.
Nadat speurders verbonde aan die Modimolle-eenheid vir misdaadintelligensie die verdagte by die hof in hegtenis geneem het, is hy na een van sy wonings in Hammanskraal geneem waar die polisie beslag gelê het op 'n aantal items wat tydens die rooftog gebuit is.
Die verdagte sal Donderdag in die Modimolle-landdroshof op aanklagte van huisroof verskyn.
Die polisie is steeds op soek na die oorblywende drie verdagtes.
So 'n ARROGANTE vent, gedink hy gaan wegkom. Maar ja, die immigrante, wettig of nie, het mos meer regte as die landsburgers. Raak onstlae van al die "buitelanders". Dit sal ons land baie geld spaar op GRANTS en misdade sal afneem.
Net huisroof? Hoekom nie poging tot moord met die doel om ernstig te beseer nie en poging tot moord? Het hulle Slingerland se wapen terug gekry?
Hierdie ou klink na 'n gewoonte misdadiger! Sluit toe en gooi die sleutels weg!
Lyk my die ou het ANC breins!
Kyk nou net hoe arrogant, iets wat my opval is hoe baie die misdadigers weg kom as die polisie hul jaag en probeer vas trek, in die goeie ou dae het hulle bitter min weg gekom as die polisie hul vas getrek het.